එසේම ජන සෙවණ නිවාස වැඩසටහන ඉතා හොඳින් ක්‍රියාත්මක වන බවත් එය තමන් අගය කරන බවද ප්‍රකාශ කළ ඒ මහතා එම වැඩසටහන සාර්ථක වීමට එහි තිබෙන විශේෂත්වය කුමක් ද යන්න විමල් වීරවංශ ඇමැතිවරයාගෙන් විමසා සිටියේය .ශ්‍රී ලංකාවේ ශ්‍රමිකයින් 26,000 ක් පමණ දකුණු කොරියාවේ සේවය කරන අතර ඔවුන්ට දේශීය වශයෙන් ලබාදිය යුතු සියලු වරප්‍රසාද දකුණු කොරියානු රජය ලබාදී තිබෙන බවත් ප්‍රකාශ කළ චෑන්ග් වොන් සෑම් මහතා ඉදිකිරීම් ක්ෂේත්‍රයේ දකුණු කොරියාව සතු තාක්ෂණික හා අනකුත් බොහෝ අත්දැකීම් ශ්‍රී ලංකාව සමඟ බෙදාහදා ගැනීමට බලාපොරොත්තු වන බව ද වැඩිදුරටත් පැවසීය.මෙහිදී අදහස් දැක්වූ විමල් වීරවංශ ඇමතිවරයා ප්‍රකාශ කර සිටියේ දකුණු කොරියානු රජය ශ්‍රී ලංකාවට ඉතිහාසයේ සිට දැක්වූ සහයෝගයට ශ්‍රී ලංකාවේ ජනතාව වෙනුවෙන් ස්තූතිය පළ කර සිටින බවත් එම සහයෝගය ඉදිරියට බලාපොරොත්තු වන බවත්ය. .